[{"text_idx": "#000001", "text": "Ymweliadau Glas a Hanfodol Meic 2019"}, {"text_idx": "#000002", "text": "Rydym wedi cael hwyl yn cyfarfod gyda llawer ohonoch mewn ysgolion a cholegau ledled Cymru dros yr ychydig fisoedd diwethaf. Dyma\u2019n cyfle i ddweud pa mor wych oedd cael cyfarfod gyda phob un ohonoch."}, {"text_idx": "#000003", "text": "Fel llinell gymorth rydym yn cael siarad gyda llawer o blant a phobl ifanc ar y ffo\u0302n, drwy neges testun neu negeseuo ar-lein, felly mae\u2019n gre\u0302t cael dod allan i gyfarfod gyda rhai ohonoch wyneb i wyneb a rhoi gwybodaeth i fwy o blant a phobl ifanc yng Nghymru am y gwasanaeth Meic a sut gallem helpu."}, {"text_idx": "#000004", "text": "Yn fis Medi rhoddom flas o Meic i bobl ifanc mewn Ffeiriau\u2019r Glas yn rhai o golegau a phrifysgolion Cymru. Cawsom gyfarfod a\u0302 myfyrwyr newydd i ddweud sut gall Meic helpu. Ydy astudiaethau\u2019n anodd? Poeni am dy ddewisiadau ac yn anhapus gyda dy gwrs? Teimlo\u2019r straen oherwydd arholiadau? Gall Meic helpu gyda\u2019r pethau yma i gyd. Galwa, neu edrycha ar rai o\u2019r erthyglau yma gall helpu:"}, {"text_idx": "#000005", "text": "Glasfyfyriwr: Sut i Oroesi\u2019r Brifysgol"}, {"text_idx": "#000008", "text": "Rydym wedi cyfarfod a\u0302 miloedd ohonoch mewn digwyddiadau Crucial Crew, yn ymuno gyda sefydliadau fel y Gwasanaeth Ta\u0302n, Sant Ioan a\u2019r Heddlu i roi gwybodaeth i ddisgyblion blwyddyn 7 am sut i aros yn ddiogel, a pa wasanaethau sydd yn gallu helpu. Mae wedi bod yn wych cael cyfarfod gyda phawb, yn gwrando ac yn ateb eich holl gwestiynau."}, {"text_idx": "#000009", "text": "Mae gennym fideo newydd sbon wedi\u2019i gynhyrchu i\u2019w ddefnyddio yn nigwyddiadau\u2019r Crucial Crew y flwyddyn hon. Roeddem wedi creu fersiwn ddrafft i gychwyn, a dangoswyd hwn yn y digwyddiadau Crucial Crew cyntaf. Gofynnwyd am adborth ac mae\u2019r fersiwn orffenedig wedi cael ei gynhyrchu gan ProMo-Cymru gyda Talar Rhys-Dillon a Solly Walters o Ysgol Sant Curig, Y Bari, yn darparu troslais gwych. Mae gennym lawer o ddigwyddiadau Crucial Crew dal i ddod yn y flwyddyn newydd, felly edrychwn ymlaen at ddangos ein fideo newydd i lawer mwy o ddisgyblion blwyddyn 7 ledled Cymru."}, {"text_idx": "#000013", "text": "Sut i Ymdopi Gyda Straen"}, {"text_idx": "#000019", "text": "Oes rhywun yn gwrando arnat ti?"}, {"text_idx": "#000020", "text": "Rhywun i wrando. Rhywun i'th gymryd o ddifrif. Rhywun i roi cyngor."}, {"text_idx": "#000027", "text": "Hawl i Eiriolaeth! Beth yw Hynny?"}]